Okresná prokuratúra Žilina 
Moyzesova 20, 011 56 Žilina 1 	

Sp. zn. : 3 Pv 507/14/5511	Žilina, 3.3.2015
EEČ : 2-43-1144-2015

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 157 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Žilina
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 100,00 € 
b.	Konkrétny adresát peňažnej sumy určenej na všeobecne prospešné účely: Fakultná nemocnica s poliklinikou, V. Spanyola 43, Žilina  
c.	Suma odovzdaná štátu na peňažnú pomoc obetiam trestnej činnosti: 100,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Odd.výkonu služby DI OR PZ Žilina pod spisovou značkou ORP-139/DI-ZA-2014.
Dňa 05.06.2014 v čase o 15.35 h viedol ako vodič nákladné motorové vozidlo zn. Fiat Ducato, evidenčné číslo XXXXXýchlosťou vyššou ako 50 km/h v úseku, kde je povolená maximálna rýchlosť 50 km/h, po ceste II/583 v smere jazdy od obce Terchová do Žiliny, pričom, keď prechádzal križovatkou ciest II/583 a ul. Mládežnícka v obci XXXXX, okr. Žilina, v dôsledku prekročenia maximálnej povolenej rýchlosti spôsobil zrážku s maloletým cyklistom XXXXX, ktorý v tom čase riadil detský bicykel zn. Nakita po miestnej komunikácii bez názvu a vchádzal do križovatky z vedľajšej cesty, v smere jazdy od miestneho cintorína klesajúcim úsekom do križovatky s cestou II/583, kde chcel ďalej pokračovať priamym smerom na ulicu Mládežnícku, pričom maloletému cyklistovi  XXXXX z nedbanlivosti spôsobil ochrnutie celej pravej strany tela, t.j. ruky, nohy, mierne ochrnutie na pravej polovici tváre, výraznú poruchu reči s predpokladanou dobou liečenia minimálne 6 mesiacov, 
pričom vodič XXXXX svojim konaním porušil ustanovenie § 16 ods. 4 a zákonný zástupca maloletého XXXXX ustanovenie § 55 ods. 4 Zákona 8/2009 Z. z. o cestnej premávke. 

Odôvodnenie: 
     
     XXXXX prokuratúry Žilina uznesením pod spisovou značkou 3Pv 507/14/5511 dňa 14.11.2014 vzniesol obvinenie XXXXX  pre prečin ublíženia na zdraví podľa § 157 odsek 1  Trestného zákona.

     V prípravnom konaní sa obvinený ku spáchaniu trestného činu, ktorý sa mu kladie za vinu, priznal. Škoda poškodenému bola uhradená pri zmierovacom konaní nahlásením poistnej udalosti v zákonnej poisťovni vozidla.

Skutočnosť uzavretia zmieru medzi obvineným a poškodeným je zrejmá z dohody uzatvorenej dňa 25. 02. 2015 na Okresnom súdu  v Žiline.

     Pred samotným rozhodnutím o schválení zmieru bol obvinený vypočutý v rámci mediácie, pričom pri výsluchu uviedol, že spáchal skutok, pre ktorý je stíhaný. Obsahu obvinenia porozumel a je si vedomý dôsledkov schválenia zmieru. So schválením zmieru súhlasí a tento uzatvoril s poškodeným dobrovoľne.

      Výšku peňažnej sumy určenej na verejnoprospešné účely som stanovil na 200,--€, pričom  50 % z tejto sumy patrí štátu na peňažnú pomoc poškodeným trestnými činmi a 50 % Fakultnej nemocnici s poliklinikou, V. Spanyola 43, Žilina, IČO:173 35 825, číslo účtu: XXXXX vedený v štátnej pokladnici, XXXXX XXXXX  Pričom  suma 200,-€ bola dňa  26. 02. 2015 poukázaná na účet Krajskej prokuratúry v Žiline č. XXXXX vedenom v štátnej pokladnici.

Vzhľadom k uvedeným skutočnostiam konštatujem, že v danej veci boli splnené zákonné podmienky stanovené v § 220 Tr. poriadku v smere rozhodnutia o schválení zmieru a zastavení trestného stíhania. Vo veci ide o konanie o nedbanlivostnom trestnom čine, na ktorý Trestný zákon vo svojej osobitnej časti ustanovuje trest odňatia slobody s hornou hranicou neprevyšujúcou päť rokov. XXXXX 

Na základe uvedeného som rozhodol tak, ako je uvedené vo výrokovej časti tohto uznesenia.

.

Poučenie: 
Poučenie: Proti tomuto uzneseniu sťažnosť  n i e  j e  prípustná

Mgr. Marek Sinčák
prokurátor